Տակաւին թարմ է տպաւորութիւնը Ֆրանսայի Հանրապետութեան նախագահ Էմմանիւէլ Մաքրոնի հրաշալի դամբանականին, որ ան հնչեցուց Փարիզի մէջ՝ Ազնաւուրի մահուան առթիւ: Այսօր Երեւանի մէջ Մաքրոն ո՛չ միայն Ֆրանսախօսութեան միջազգային գագաթաժողովի գլխաւոր հիւրերէն է, այլ նաեւ՝ ֆրանսահայ մեծ արուեստագէտ Շարլ Ազնաւուրի հայրենիքին մէջն է։ Երկրի մը, որու մասին ան խօսեցաւ իր դամբանականին մէջ, ըսելով, որ ըլլալով Ֆրանսայի զաւակը, Ազնաւուր նաեւ զաւակն է Հայաստանի… Հայաստան գալէ առաջ Մաքրոն հայերէնով գրառումներ կատարեց ընկերային հարթակներու վրայ, անգամ մը եւս փաստելով, որ երկիրը, ուր կու գայ, հետաքրքրական է իրեն համար: